# Móricz Zsigmond*
Kardosné Magoss Olgának (142.)**

Budapest, 1926. június 25.

Nagyságos Asszonyom!

Bocsásson meg, de becsületes dolognak csak azt érzem, hogy a mellékelt csomagban az ön szép leveleit rendelkezésére bocsátom.

Kívánjon nekem szerencsét, én boldog vagyok, és kérem Istent, részeltesse önt is ebben az ajándékában.

Hálásan gondolok vissza arra az időre, mikor egy tiszta, nemes gazdag szív sugárzását éreztem, s alázattal kérem, bocsásson meg!

Kézcsókoló híve

Móricz Zs.

Első levelét a „Tündérkert”-ben találja meg, Olga! (IV. Kiadás.)