# Vajda János*
menyasszonyához, Bartos Rózához (40.)**

[Pest, 1880. november]

Édes Rózám!

A gyűrűket ma – kedden – reggel már megvettem, a nevek bemetszése pár óra múlva, azonnal meglesz – akár ma átvehetné, de bezzeg, mikor ér megint a levelem Budára – hírhedt lassúságú csigapóstánkon?!

Üdv!

János.

Utólag jut eszembe, hogy a budai paphoz egyedül mennie nem volna illő, ha kivált a pap még fiatal is. Nem is okvetlen szükséges, mert mi délután együtt megyünk a pesti paphoz, és attól is megtudunk mindent, és ha kell, azonnal megyek én Önnel a budaihoz. Ha mégis el akar menni holnap délelőtt a tabáni lelkészhöz, vigye magával Marit vagy más nőt.

Csókolom.