# Juhász Gyula*
Eörsi Júliához (8.)**

[1919]

Édes Júliám, be szeretlek, de vágylak, be közel érzem most magamat hozzád. Vigasztalóm vagy és fölemelőm, ó de sok mindent köszönök szerelmednek. Üdvösségem.

Pár nap és én Makóra megyek, ahova rendeltek. Világok háborúján, de nagy háború van lelkemben is. Megkapod-e ezt a levelemet? Én a te első válaszodat nem kaptam. Elér-e még hozzám a te válaszod? Augusztus 31-én megyek, kell mennem Makóra. Durate et vosmet rebus servate secundis! Szeptember elején, ó ha lehet, látni akarlak Budán.

Ölel a te mennyei jegyesed, a te rabszolga Urad.